Afskeid - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Hennie Cronjé on July 10, 2021 at 7:07am
Gister het die saalpersoneel van die saal waarin ek gewerk het, van my afskeid geneem. Heel links is die fisioterapeut en saalsekretaresse, met die verpleegsters in blou gekleed My vrou, Liesel, staan langs my. Dit was net die helfte van die verpleegsters, want hulle het in 2 skofte gekom. Ek is in die proses om my praktyk te sluit, iets wat mens met gemengde gevoelens doen. Maar diep in my voel ek dit is nou tyd daarvoor. Vir diegene wat my nie goed ken nie, ek is/was 'n ginekoloog.
Elna Geringer July 12, 2021 at 11:42am
Ai Hennie, Johan beslryf jou loopbaan perfek. Jy en Liesel gaan afrede geniet. Dis 'n wêreld wat ne 'n penionaris verstaan en dit kan propvol pret wees. Ek en Huey wens vir julle net die beste aftree jare vorentoe. (Dalk kan julle bietjie Suidkus se kant toe kom.............as al die nonsens noe eers weer stil geraak het, by genoem)
Magda van der Merwe July 11, 2021 at 6:39pm
Ek is baie bly vir julle Hennie. Daar is gemengde gevoelens oor die besluit, maar ek glo julle sal aan pas
en nou kan doen wat julle nog altyd wou doen. Pragtige foto
Johan Ayres July 10, 2021 at 8:50pm
Daar sit baie meer emosie agter hierdie foto as wat die meeste Fotoskolers sal besef. Hierdie foto reflekteer die laaste paar tree van 'n baie suksesvolle loopbaan van 52 jaar. Hennie het vermeld dat hy 'n ginekoloog was. Hy is heeltemal te beskeie om self hieroor uit te brei, maar wat hy nagelaat het om te sê is 'n "hoogs suksesvolle en wêreldbekende ginekoloog." As professor was hy vir baie jare die hoof van die Departement Verloskunde en Ginekologie aan die Universiteit van die Vrystaat. Hennie het baanbrekerswerk by hierdie departement gedoen en hy was 'n spreker by verskeie internasionale kongresse. Hennie, mag jy en Liesel nog baie mooi en gesonde jare saam beleef in hierdie nuwe lewensfase wat nou vir julle aangebreek het.
Tina le Grange July 10, 2021 at 6:32pm
Hennie; aftrede gee wel gemengde gevoelens, maar ek en Coenie vra dikwels waar het ons tyd gekry om te werk...... Jy en Liesel lyk so goed soos toe ons vir julle jare gelede ontmoet het by my en Gerrie se neef, Hattingh Basson. Ons glo dus dat julle vir nog baie jare geseën sal word met baie goeie gesondheid en vreugdevolle aftrede. Pragtige foto van hierdie vriendelike groep saam met julle. Dankie vir die deel.
Liz July 10, 2021 at 4:47pm
Wat n goeie gebaar van hulle! Dit maak jou hart bly om mense te kan inspireer en te koester. So sluit ons elke reis af en hervat die volgende ene! Baie happy foto 😉
Tersia Weitsz July 10, 2021 at 1:34pm
Spesiale foto van spesiale dag wat hartseer is maar tog ook opwinding bring vir 'n nuwe tydperk in jou lewe. Mag julle die aftrede baie geniet!
Gerrie Lambrechts July 10, 2021 at 10:17am
Baie spesiaal met goeie herinneringe vir jou. Dankie dat jy dit met ons deel. Geniet jou aftrede.
HERMAN July 10, 2021 at 9:04am
Bly 'n moeilike besluit
Vida van Schalkwyk July 10, 2021 at 8:47am
Dis 'n baie spesiale dag, en foto Hennie - dankie vir die deel en sterkte vir die pad vorentoe! ek ken jou van bloemfontein se dae - was jou pasiënt jare gelede ...